Гюнтер Бруно Фукс
Акробатката чака дете

Превод от немски: Венцеслав Константинов, —

chitanka.info

Преди да роди: тя моли зеления клоун

да храни сребристите птици.

Кенгуруто

от деца разбира.

Ще разпита кенгуруто.

О, ето акушерката: безшумно

мълви устата й, безшумно

милват я косматите й цигански ръце.

О, цяла от любов горя. Пламти

и се откъсва мъничкото ми сърце.

Да свирим, нали днес е ден за отдих.

Нека лудува жълтият орган: свирете

буйните си песни — само не и

гладиаторския марш.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.